Bolesť korienku
Chcem sa spitať asi pre tiždnom som si nechtac zavadil do zubu prstom trošku ma zabolel ale vyzerá že sa hojí ešte ma trošku pobolieva pri korienku chcem sa spitať nemôžem mať dačo s korienkom zub ale napríklad krvácanie opuchnutie nemam ani kivanie
Dobrý deň,
ďakujeme za Vašu otázku.
Bolesť zuba v dôsledku traumy môže byť bez dôsledkov, ale môže viesť aj ku vzniku zápalu.Pre zápal zuba je charakterisktická silná, pulzujúca alebo bodavá bolesť, na ktorú málo zaberajú analgetiká. Môže vyžarovať do oka, čela, ucha, krku, či ramena. V závislosti od stavu zápalu môže bolesť vyvolať podnet (tepelný), pri pokročilom zápale už zub bolí stále, bez podnetu. Po čase môže dôjsť k opuchu v oblasti koreňa zuba a nakoniec sa vytvorí fistulka (malý otvor), odkiaľ bude vytekať hnis. Potom, čo hnis začne vytekať, bolesť zväčša začne ustupovať. Odoznenie bolesti neznamená vyriešenie problému, pretože mŕtvy zub je zdrojom infekcie do celého organizmu. Vzhľadom na to, že mi nie sú známe ďalšie skutočnosti ohľadom traumy a stavu Vášho chrupu, neviem sa Vám k možnostiam následkov vyjadriť. To dokáže len zubár na základe stomatologického vyšetrenia.
Prajem skorú úľavu od ťažkostí.
S pozdravom
PharmDr. Veronika Kiabová